Враголан славуј
<poem>
Мили славујак
Од свилна гласа
Песмице везе,
Песмице краса,
Па их на крило
Лaxopa мeћe,
Гласника верног
Прелепе среће,
Да их разнесе
По врту чара,
Да сваком цветку
Удели дара —
А зашто то?

И божур красни 
И зумбул вити,
И лалу лепу
Ca отим мити:
Да дубље штују
Краљицу цвећа,
Краљицу цвећа
И прамалећа,
Ох, милу ружу
У кратком веку,
Да дубље штују
Његову секу —
Зато је то!

Та мит се прима
Код грдног света;
Што не би мог’оКод малог цвета?

У Черевићу, 1866.
</poem>

 Извор 
Јован Грчић Миленко: Целокупна дела'', Библиотека српских писаца, Народна просвета, стр 22-23

Јован Грчић Миленко
Поезија